cyanic-selkie/wikianc huggingface dataset:
Κατεύθυνση
Σε κοινές εκφράσεις λαμβάνει την σημασία της επιδίωξης κάποιου σκοπού. Επιπρόσθετα στη Γεωγραφία και στη Ναυτιλία ο όρος αυτός είναι ιδιαίτερα σημαντικός τόσο για τον προσανατολισμό όσο και για τις μετακινήσεις. Εξ αυτού κρίνεται και ιδιαίτερα απαραίτητος στις διοπτεύσεις.
Για παράδειγμα αν ένα πλοίο βρίσκεται στον Ισημερινό και κινείται προς τον Βόρειο Πόλο τότε η κατεύθυνσή του χαρακτηρίζεται Βόρεια (North direction). Το αντίθετο αν κινηθεί προς τον Νότιο Πόλο η κατεύθυνσή του χαρακτηρίζεται νότια (South direction). Αν το ίδιο πλοίο την ώρα που κινείται προς Βορρά στρέψει προς τα δεξιά η κατεύθυνσή του τότε χαρακτηρίζεται ανατολική (East direction) και αντίθετα αν στρέψει αριστερά δυτική (West direction).
Στη ναυτιλία η κατεύθυνση εκφράζεται σε μοίρες (και σε πρώτα και δεύτερα αυτής) ή και σε ανεμορρόμβους - καιρούς παλαιότερα (π.χ. κατά σιρόκο, κατά γαρμπή) λαμβανομένης ως αρχή μέτρησης, τη κατεύθυνση του Βορρά ή της πλώρης του πλοίου. Οι κατευθύνσεις του Βορρά είναι:
Οι δυνατές θέσεις των τριών κατευθύνσεων του Βορρά που μπορεί να βρεθούν μεταξύ τους είναι: Οι παραπάνω θέσεις λαμβάνονται υπόψη στην εύρεση της σύγχρονης απόκλισης ή παραλλαγής ή παρεκτροπής της μαγνητικής πυξίδας.
Δείτε επίσης
Κατηγορία:Στοιχειώδης γεωμετρία Κατηγορία:Προσανατολισμός
Αγγλική Σχολή Λευκωσίας
Η Αγγλική Σχολή Λευκωσίας (αγγλικά: The English School, Nicosia – τουρκικά: İngiliz Okulu, Lefkoşa) είναι ιδιωτικό σχολείο δευτεροβάθμιας εκπαίδευσης, το οποίο βρίσκεται στη Λευκωσία της Κύπρου. Είναι ένα από τα σχολεία που ορίζονται ως δικοινοτικά, με τους Ελληνοκύπριους και τους Τουρκοκύπριους να εκπαιδεύονται στο σχολείο.
Ιστορία
Ιδρύθηκε το 1900 από τον αγγλικανό ιερέα αιδεσιμώτατο Φρανκ Ντάρβαλ Νιούχαμ (Frank Darvall Newham), κατά τη διάρκεια της Βρετανικής αποικιοκρατίας της Κύπρου. Αρχικά γίνονταν δεκτά στη σχολή μόνο τα παιδιά των Βρετανών αποικιοκρατών του νησιού και οι κτιριακές εγκαταστάσεις της σχολής βρίσκονταν εντός των μεσαιωνικών τειχών της Λευκωσίας. Στις σημερινές κτιριακές της εγκαταστάσεις μετακινήθηκε το 1939.
Η σχολή ξεκίνησε ως ιδιωτική επιχείρηση, αλλά από τις 12 Μαΐου 1930 ο Βρετανός κυβερνήτης είχε πάρει τον πλήρη έλεγχο. Μετά την ανεξαρτησία της Κύπρου από τη βρετανική κατοχή το 1960, ο έλεγχος πέρασε στην κυπριακή κυβέρνηση. Ο σκοπός πλέον της σχολής είναι η εκπαίδευση παιδιών από όλες τις κοινότητες της Κύπρου, Ελληνοκύπριους, Τουρκοκύπριους, Αρμένιους, Μαρωνίτες και Λατίνους.
Αν και η κοινότητα των Τουρκοκυπρίων αντέδρασε αρχικά με το επίτευγμα, τελικά το υποστήριξε καθώς ένας απόφοιτος της σχολής, τον Δεκέμβριο του 2010, παρουσίασε μια συνοπτική εργασία σύμφωνα με την οποία 1301 Τουρκοκύπριοι είχαν περάσει από τη σχολή, μέχρι τότε, και 94 εξ αυτών βραβεύθηκαν, στο δε τελευταίο κεφάλαιο του βιβλίου της εργασίας παίρνει θέση υποστηρίζοντας τη σπουδαιότητα της σχολής στον τομέα της αναγνωρισιμότητας των σπουδών τους, τονίζοντας ουσιαστικά το πρόβλημα αναγνωρισιμότητας των σπουδών που επιφέρει στην περιοχή το υπάρχον πολιτικό αδιέξοδο.
Πρόγραμμα
250px|μικρογραφία|δεξιά|Το κτίριο της σχολής στη Λευκωσία Η Αγγλική Σχολή έχει επτά έτη φοίτησης και οι μαθητές είναι ηλικίας από έντεκα μέχρι δεκαεννέα ετών, ενώ η διδασκαλία γίνεται στην Αγγλική Γλώσσα. Το σχολείο θεωρείται ως ένα από τα πιο διάσημα σε ολόκληρη την γεωγραφική περιοχή, με αυστηρά κριτήρια εισόδου. Μαθητές που επιθυμούν να φοιτήσουν εκεί πρέπει να περάσουν ειδικές εισαγωγικές εξετάσεις, ενώ οι περισσότεροι απόφοιτοι στοχεύουν μια εισδοχή σε Βρετανικά και Αμερικανικά πανεπιστήμια.
Η σχολή έχει τα ακόλουθα 16 τμήματα:
Εξωτερικοί σύνδεσμοι
Κατηγορία:Σχολεία της Κύπρου
Shinobi (βιντεοπαιχνίδι)
Το Shinobi (ιαπωνικά: 忍, Χέπμπορν: -SHINOBI-) είναι arcade βιντεοπαιχνίδι hack and slash πλατφόρμας το οποίο αναπτύχθηκε και κυκλοφόρησε από τη Sega το 1987. Μεταφέρθηκε σε πολλά συστήματα. Το παιχνίδι γνώρισε αρκετές συνέχειες.
Σενάριο
Η υπόθεση του Shinobi αφορά έναν νίντζα με το όνομα Joe Musashi, ο οποίος πρέπει να σταματήσει την συμμορία των Zeed η οποία απαγάγει τα παιδιά της ομάδας Oboro. Μέσα από πέντε αποστολές αυξανόμενης δυσκολίας, ο Musashi πρέπει να βρει το δρόμο για το αρχηγείο των Zeed και να ελευθερώσει τους ομήρους.
Τρόπος παιχνιδιού
frame|Καρέ από το παιχνίδι|left
Οι πέντε αποστολές του παιχνιδιού αποτελούνται από τρεις ή τέσσερις πίστες η καθεμιά. Σε κάθε πίστα υπάρχουν 2 έως 9 όμηροι. Ο Joe πρέπει να τους ελευθερώσει όλους για να ολοκληρώσει την πίστα. Η τελευταία πίστα κάθε αποστολής δεν έχει ομήρους αλλά έναν και μόνο πανίσχυρο αρχηγό που καλείται να αντιμετωπίσει ο Joe. Μετά την ολοκλήρωση των πρώτων τεσσάρων αποστολών ο παίκτης μεταφέρεται σε μια μπόνους πίστα όπου μπορεί να κερδίσει μία έξτρα ζωή αν κατορθώσει να σκοτώσει όλους τους νίντζα που έρχονται καταπάνω του. Με την ολοκλήρωση της πέμπτης αποστολής ολοκληρώνεται το παιχνίδι. Με την έναρξη αυτής της αποστολής ο παίκτης δεν έχει δικαίωμα να συνεχίσει το παιχνίδι αν χάσει όλες του τις ζωές, έτσι πρέπει να το τερματίσει με όσες του έχουν απομείνει.
Το βασικό όπλο του Joe είναι τα απεριόριστα αστεράκια ενώ όταν επιτίθεται από μικρή απόσταση χρησιμοποιεί κλωτσιές και γροθιές. Σε κάθε πίστα ένας όμηρος δίνει στον Joe ένα μπόνους το οποίο αντικαθιστά τα αστεράκια με ένα όπλο που εκτοξεύει εκρηκτικές σφαίρες ενώ και η κοντινή επίθεση αντικαθίσταται με μια κατάνα. Ο Joe μπορεί μια φορά σε κάθε πίστα να εφαρμόσει την αυτοσυγκέντρωση, μια κίνηση που αφανίζει όλους τους εχθρούς που βρίσκονται στην οθόνη (στην μάχη με τους αρχηγούς αυτή η κίνηση τους προκαλεί αρκετά σοβαρό πλήγμα).
right|frame|Καρέ από το παιχνίδι
Στο τέλος κάθε πίστας ο παίκτης ανταμείβεται με έξτρα πόντους ανάλογα με την επίδοσή του. Η ολοκλήρωση μιας πίστας χωρίς την χρήση αυτοσυγκέντρωσης δίνει στον παίκτη 5,000 πόντους (δεν ισχύει στην πέμπτη αποστολή), ενώ αν ολοκληρώσει την πίστα χωρίς να πετάξει αστεράκια (μόνο κοντινές επιθέσεις δηλαδή) παίρνει 20,000 πόντους. Ο παίκτης έχει τρία λεπτά στη διάθεσή του για κάθε πίστα. Ο χρόνος που έχει απομείνει μετά το τέλος της πίστας μετατρέπεται σε πόντους και προστίθεται στο σκορ του παίκτη. Σπεσιαλίστες του Shinobi ανταγωνίζονται ποιος θα βγάλει περισσότερες πίστες χωρίς αυτοσυγκέντρωση και αστεράκια. Είναι δυνατό να τερματιστεί το παιχνίδι με αυτό τον τρόπο με συνολικό σκορ 700,000. Το συνολικό σκορ για κάποιον που τερματίζει το παιχνίδι χωρίς τις παραπάνω τεχνικές είναι γύρω στις 250,000. Είναι επίσης δυνατό ο παίκτης να διαχειριστεί του πόντους που παίρνει για κάθε όμηρο με βάση το σκορ του.
Μεταφορές
Το παιχνίδι έχει μεταφερθεί σε διάφορα συστήματα, όπως τα Sega Master System, NES, ZX Spectrum, Commodore 64, Amstrad CPC, Amiga και Atari ST. Το 1989 κυκλοφόρησε και για το PC Engine/TurboGrafx-16 και ήταν τόσο πιστή μεταφορά που δύσκολα ξεχώριζε από το arcade. Μερικές μεταφορές είχαν τις διαφορές τους με το arcade. Η έκδοση για το NES θεωρείται ως η χειρότερη λόγω του άτσαλου χειρισμού, της περιορισμένης χρωματικής παλέτας και τους σχεδόν ανίκητους αρχηγούς. Η έκδοση για το Master System είχε τα περισσότερα όπλα καθώς και οκτώ διαφορετικές αυτοσυγκεντρώσεις.
Κληρονομιά
Το 1989 η SEGA κυκλοφόρησε μια συνέχεια με τίτλο The Revenge of Shinobi ως ένα από τα πρώτα παιχνίδια για το Sega Mega Drive. Στην Ιαπωνία είχε τίτλο The Super Shinobi. Μια συνέχεια που κυκλοφόρησε το 1989 για τα arcade με τίτλο Shadow Dancer διαδραματίζεται 20 χρόνια μετά το πρώτο Shinobi με πρωταγωνιστή το γιο του Joe, Hayate. Άλλες συνέχειες του Shinobi κυκλοφόρησαν στα Game Gear, Sega Saturn και PlayStation 2.
Τουλάχιστον άλλα δύο παιχνίδια της σειράς κυκλοφόρησαν με τον τίτλο Shinobi: Το Game Gear Shinobi το 1991, και μια τρισδιάστατη έκδοσή του το 2002 για το PlayStation 2.
Παραπομπές
Κατηγορία:Arcade παιχνίδια Κατηγορία:Βιντεοπαιχνίδια του 1987 Κατηγορία:Βιντεοπαιχνίδια πλατφόρμας Κατηγορία:Βιντεοπαιχνίδια hack and slash Κατηγορία:Βιντεοπαιχνίδια side-scrolling Κατηγορία:Βιντεοπαιχνίδια Amiga Κατηγορία:Βιντεοπαιχνίδια Amstrad CPC Κατηγορία:Βιντεοπαιχνίδια Atari ST Κατηγορία:Βιντεοπαιχνίδια του Commodore 64 Κατηγορία:Βιντεοπαιχνίδια του NES Κατηγορία:Βιντεοπαιχνίδια του PlayStation 3 Κατηγορία:Βιντεοπαιχνίδια του Master System Κατηγορία:Βιντεοπαιχνίδια του iOS Κατηγορία:Βιντεοπαιχνίδια ZX Spectrum Κατηγορία:Βιντεοπαιχνίδια TurboGrafx-16 Κατηγορία:Βιντεοπαιχνίδια του Virtual Console
Αόρικ
Ο Αόρικ (λατινοποιημένος Aoricus, Αορικός) ήταν ένας Θερβιγγιανός γότθος βασιλιάς (reiks και kindins), που έζησε τον 4ο αι.
Βιβλιογραφικές αναφορές
Κατηγορία:Δυναστεία των Βάλτων
Αποστολιάς Φωκίδας
Ο Αποστολιάς είναι οικισμός και έδρα ομώνυμης τοπικής κοινότητας, της δημοτικής ενότητας (τέως δήμου) Γραβιάς, του δήμου Δελφών, της περιφερειακής ενότητας (τέως νομού) Φωκίδας, στην περιφέρεια Στερεάς Ελλάδας, σύμφωνα με το πρόγραμμα Καλλικράτης. Πριν το σχέδιο Καποδίστριας και το πρόγραμμα Καλλικράτης, ανήκε στην επαρχία Παρνασσίδας του νομού Φωκίδας, στο γεωγραφικό διαμέρισμα Στερεάς Ελλάδας.
Γεωγραφία
Ο Αποστολιάς είναι οικισμός της βόρειας Φωκίδας. Βρίσκεται στις πλαγιές της κορυφής «Άγιος Αθανάσιος» (893 μ.), ανάμεσα στη νότια Οίτη και την βόρεια Γκιώνα και στις όχθες του Κακορέματος και του Αποστολιά (βορειότερα), ακριβώς δίπλα στα όρια με τον νομό Φθιώτιδας και πάνω στον επαρχιακό δρόμο Καστελλίων-Οίτης, σε μέσο σταθμικό υψόμετρο 530. Απέχει 37 χλμ. περίπου Β. της Άμφισσας. Η τοπική κοινότητα είναι χαρακτηρισμένη ως αγροτικός ημιορεινός οικισμός, με έκταση 9,565 χμ² (2011).
Διοικητικές μεταβολές μέχρι τον «Καλλικράτη»
Ο οικισμός αναγνωρίστηκε το 1908 ως Κάτω Κάνιανη και προσαρτήθηκε στον δήμο Δωριέων του νομού Φωκίδας. Το 1909 εντάχθηκε στον, τέως, νομό Φθιώτιδας & Φωκίδας και το 1912 ορίστηκε έδρα της ομώνυμης κοινότητας. Το 1927 μετονομάστηκε σε Αποστολιάς και το 1943 υπήχθη οριστικά στον νομό Φωκίδας. Με το ΦΕΚ 244Α - 04/12/1997 αποσπάστηκε από την κοινότητα Αποστολιά και προσαρτήθηκε στον δήμο Γραβιάς. Με το ΦΕΚ 87Α - 07/06/2010 αποσπάστηκε από τον δήμο Γραβιάς και προσαρτήθηκε στον δήμο Δελφών.
Ονομασία
Για την ονομασία του οικισμού επικρατέστερη εκδοχή είναι ο ναός των Αγίων Αποστόλων. Άλλη εκδοχή είναι ο μικρός ποταμός «Αποστολιάς», βόρεια του οικισμού που, ωστόσο, πήρε αυτό το όνομα από δύο αδέρφια, τον «Αποστόλη» και τον «Ηλία» (αγνώστου μέχρι στιγμής επιθέτου), οι οποίοι διατηρούσαν και εκμεταλλεύονταν το πλέον κομβικό και αξιόλογο χάνι της περιοχής. Αυτό το χάνι ήταν κτισμένο πριν το γεφύρι και δεξιά του χειμάρρου Αποστολιά, με άγνωστη χρονολογία ίδρυσης και λειτουργίας. Ο κόσμος έλεγε: «Στο χάνι των Αποστολη-Λιά», άρα στον «Αποστο-λιά». Μέχρι που το χάνι έκλεισε, το εκμεταλλευόταν κάποιος «Κουδούνας».
Ιστορικά στοιχεία
Μέχρι και το Β΄ Παγκόσμιο Πόλεμο στη δυτική πλευρά του οικισμού έως και την κορυφή «Άγιος Αθανάσιος» και στην ανατολική πλευρά στον «Άγιο Βασίλειο», υπήρχαν μεταλλεία βωξίτη, στα οποία απασχολούνταν οι περισσότεροι κάτοικοι του χωριού. Οι εγκαταστάσεις υποστήριξής τους ήταν μέσα στο χωριό (μηχανοστάσιο). Από το χωριό (θέση Παλιούρια) ως την κορυφή του βουνού, στην πλαγιά «Αμάλια» υπήρχε εγκατάσταση εναέριου βαγονιού που μετέφερε το μετάλλευμα, από την κορυφή προς τα Παλιούρια. Στην περίοδο της Κατοχής, όμως, οι Ιταλοί κατέστρεψαν τις εγκαταστάσεις και έτσι η εξόρυξη του μεταλλεύματος σταμάτησε, με τους κατοίκους να στρέφονται στην κτηνοτροφία και την καλλιέργεια σιτηρών.
Πηγές
Κατηγορία:Χωριά του νομού Φωκίδας Κατηγορία:Δήμος Δελφών
Εθνική Βόρειων Μαριάνων Νήσων (ποδόσφαιρο ανδρών)
Η Εθνική Βόρειων Μαριάνων Νήσων είναι η εθνική ομάδα ποδοσφαίρου των Βόρειων Μαριάνων Νήσων. Ελέγχεται από την Ποδοσφαιρική Ομοσπονδία Βόρειων Μαριάνων Νήσων. Έδρα της ομάδας είναι το Oleai Sports Complex. Είναι μέλος στην Ποδοσφαιρική Ομοσπονδία Ανατολικής Ασίας (EAFF). Στα τέλη της δεκαετίας του 1990 συμμετείχε στους Micronesian Games. Το Δεκέμβριου του 2006 η EAFF αποδέκτηκε ως μέλος της τις Βόρειες Μαριάνες Νήσοι, αποκτώντας πλήρω συμμετοχή το Σεπτέμβριο του 2008. Η ομάδα πέτυχε το πρώτο διεθνές της τέρμα στις 23 Ιουλίου 2014 στον προκριματικό γύρο του EAFF Championships το 2015.
Εξωτερικοί σύνδεσμοι
Κατηγορία:Ποδόσφαιρο στις Βόρειες Μαριάνες Νήσοι Βορειες Μαριανες Νησοι
Κόκκινη Μηλιά
Η Κόκκινη Μηλιά, σύμφωνα με τις παραδόσεις του ελληνικού λαού, είναι θρυλικός τόπος προς τον οποίο θα εκδιωχθούν οι Τούρκοι από την Κωνσταντινούπολη. Σύμφωνα με την παράδοση, μετά την απελευθέρωση της Βυζαντινής πρωτεύουσας, θα πρωτοστατήσει ο «Μαρμαρωμένος Βασιλιάς» που θα εγερθεί από τον ύπνο του και θα προσκυνήσει στην Αγιά Σοφιά.
Από την λαογραφική έρευνα που είχε κάνει ο Νικόλαος Πολίτης, η Κόκκινη Μηλιά αντιστοιχεί προς το Μονοδένδριο των προ της Άλωσης βυζαντινών χρησμών και προφητειών που λέγονταν κατά τις επικίνδυνες πολιορκίες που αντιμετώπιζε η Κωνσταντινούπολη. Το πώς όμως και πότε αντικαταστάθηκε το Μονοδένδριο με την Κόκκινη Μηλιά, αλλά και σε ποιούς λόγους στηρίχθηκε η δεύτερη, παραμένει άγνωστο.
Πιθανώς σχετικός είναι ο τουρκικός μύθος για το Κόκκινο Μήλο (Kizil elma), που συμβολίζει τον υπέρτατο στόχο κατάκτησης. Αρχικά χαρακτηρίστηκε Κόκκινο Μήλο η Κωνσταντινούπολη, και μετά η Ρώμη, η Βιέννη και η Μόσχα. Ο μύθος και ο όρος χρησιμοποιούνται και στη σύγχρονη εποχή. Αριστεροί και δεξιοί εθνικιστές που φοβούνται διάλυση της Τουρκίας αν ενταχθεί στην Ευρωπαϊκή Ένωση, αυτοαποκαλούνται «Συνασπισμός του Κόκκινου Μήλου». Τον μύθο επικαλέστηκε ο πρόεδρος της Τουρκίας Ερντογάν κατά τη στρατιωτική επιχείρηση της Τουρκίας εναντίον Κούρδων στην περιοχή Αφρίν της Συρίας, στις αρχές του 2018.
Πηγές
Κατηγορία:Γεωγραφία της Βυζαντινής Αυτοκρατορίας Κατηγορία:Κωνσταντινούπολη Κατηγορία:Λαογραφία της Βυζαντινής Αυτοκρατορίας Κατηγορία:Εκφράσεις
Έντρε Σίλι
Ο Έντρε Σίλι (Ендре Шили· Endre Süli, ή Suli, ή Šili) είναι Σέρβος μαθηματικός και κάτοχος της βρετανικής υπηκοότητας. Διδάσκει Αριθμητική ανάλυση στο Μαθηματικό Ινστιτούτο του Πανεπιστημίου της Οξφόρδης, Fellow και καθηγητής Μαθηματικών στο Κολέγιο Γούστερ της Οξφόρδης και Επικουρικό Μέλος του κολλεγίου Λίνακερ της Οξφόρδης. Σπούδασε στο Πανεπιστήμιο του Βελιγραδίου και ως επισκέπτης φοιτητής του Βρετανικού Συμβουλίου στο Πανεπιστήμιο του Ρέντινγκ και στο Κολλέγιο Σεντ Κάθριν της Οξφόρδης. Η έρευνά του επικεντρώνεται στη μαθηματική ανάλυση αριθμητικών αλγορίθμων για μη γραμμικές μερικές διαφορικές εξισώσεις.
Εθνικό Πάρκο Γκάουγια
μικρογραφία|250x250εσ|Βράχια ψαμμίτη στον ποταμό Γκάουγια κοντά στο Τσέσις Το Εθνικό Πάρκο Γκάουγια (Gaujas nacionālais parks) στο Βίντζεμε είναι το μεγαλύτερο εθνικό πάρκο στη Λετονία, έχει έκταση 917.45 τ.χλμ. και καταλαμβάνει περιοχές βορειοανατολικά της Σιγκούλντα έως νοτιοδυτικά του Τσέσις, κατά μήκος της κοιλάδας του ποταμού Γκάουγια, από τον οποίο παίρνει το όνομά του.
Έντρε Σίλι
Βιογραφία
Ο Σίλι είναι ξένο μέλος της Σερβικής Ακαδημίας Επιστημών και Τεχνών (2009), μέλος της Ευρωπαϊκής Ακαδημίας Επιστημών (FEurASc, 2010), μέλος της Εταιρείας Βιομηχανικών και Εφαρμοσμένων Μαθηματικών (FSIAM, 2016), μέλος της Ευρωπαϊκής Ακαδημίας Επιστημών (MAE, 2020), και μέλος της Βασιλικής Εταιρείας (FRS, 2021). Ήταν προσκεκλημένος ομιλητής στο Διεθνές Συνέδριο Μαθηματικών στη Μαδρίτη το 2006 (Αλγόριθμοι πεπερασμένων στοιχείων για προβλήματα μεταφοράς-διάχυσης: σταθερότητα, προσαρμοστικότητα, εφικτότητα). και ήταν πρόεδρος της Εταιρείας για τα Θεμέλια των Υπολογιστικών Μαθηματικών (2002-2005) : Μέλος του Ινστιτούτου Μαθηματικών και των Εφαρμογών του (FIMA, 2007), Διακεκριμένη Διάλεξη Καρλομάγνου (2011), Βραβείο Υπηρεσίας (Service Awar) IMA (2011), Καθηγητής Πανεπιστημιακού Νοσοκομείου του Καρόλου Pragensis, Πανεπιστήμιο του Καρόλου στην Πράγα (2012-), Διακεκριμένος Επισκέπτης Καθηγητής του Πανεπιστημίου Σαγκάη Τζιάο Toνγκ (2013), Πρόεδρος του Τμήματος SIAM Ηνωμένου Βασιλείου και Δημοκρατίας της Ιρλανδίας (2013-2015), Μαθηματική Εταιρεία του Λονδίνου/Μαθηματική Εταιρεία της Νέας Ζηλανδίας Διάλεξη Forder (2015), Διάλεξη Aziz (2015), Διακεκριμένη Διάλεξη BIMOS (2016), Διάλεξη Τζον φον Νόιμαν (2016), Διάλεξη Σίμπε Μάρντεσιτς (Sibe Mardešić) (2018), Βραβείο και Διαλέξεις Naylor της Μαθηματικής Εταιρείας του Λονδίνου (2021).
Εθνικό Πάρκο Γκάουγια
Ιδρύθηκε για να προστατεύσει ελαφρώς διαταραγμένες φυσικές περιοχές, να προωθήσει τον φυσικό τουρισμό και να διασφαλίσει τη βιώσιμη ανάπτυξη της περιοχής. Το εθνικό πάρκο χαρακτηρίζεται από υψηλή βιοποικιλότητα, βράχους και ποικίλα ανάγλυφο σχήματα, πηγές, γραφικά τοπία και πολλά ιστορικά και πολιτιστικά μνημεία από προηγούμενους αιώνες. Το μεγαλύτερο μέρος του εθνικού πάρκου αποτελείται από την παλιά κοιλάδα του ποταμού Γκάουγια. Η κοιλάδα είναι προστατευμένη και, την ίδια στιγμή μπορεί να χρησιμοποιηθεί για φυσικό και πολιτιστικό ιστορικό τουρισμό, καθώς και για υγιή ψυχαγωγία.
Έντρε Σίλι
Βιογραφία
Από το 2005 ο Σίλι είναι συνεκδότης του περιοδικού IMA Εφημερίδα αριθμητικής ανάλυσης που εκδίδεται από την Οξφόρδη. Είναι μέλος της Επιστημονικής Συμβουλευτικής Επιτροπής του Μαθηματικού Ερευνητικού Κέντρου MATH+ του Βερολίνου και του Συμβουλίου της Διδακτορικής Σχολής Μαθηματικών και Φυσικών Επιστημών για Προηγμένα Υλικά και Τεχνολογίες της Σχολής Scuola Superiore Meridionale του Πανεπιστημίου της Νάπολης, ενώ ήταν μέλος της Επιστημονικής Διοικούσας Επιτροπής του Ινστιτούτου Μαθηματικών Επιστημών Ισαάκ Νεύτωνα του Πανεπιστημίου του Κέιμπριτζ (2011-2014), της Επιστημονικής Συμβουλευτικής Επιτροπής της Μαθηματικής Σχολής του Βερολίνου (2016-2018), του Επιστημονικού Συμβουλίου της Εταιρείας Εφαρμοσμένων και Βιομηχανικών Μαθηματικών (Société de Mathématiques Appliquées et Industrielles - SMAI) (2014-2020), της Επιστημονικής Επιτροπής του Μαθηματικού Ερευνητικού Ινστιτούτου του Ομπερβολφάχ (Oberwolfach) (2013-2021) και της Επιστημονικής Συμβουλευτικής Επιτροπής του Κέντρου Μοντελοποίησης, Ανάλυσης και Υπολογισμού "Αρχιμήδης" του Πανεπιστημίου Κρήτης (2010-2014). Μεταξύ 2014 και 2022 διετέλεσε Αντιπρόσωπος για τα Μαθηματικά στο Συμβούλιο Αντιπροσώπων του εκδοτικού οίκου της Οξφόρδης (Oxford University Press).
Εθνικό Πάρκο Γκάουγια
Η έδρα της διαχείρισης του πάρκου βρίσκεται στη Σιγκούλντα.
Έντρε Σίλι
Βιογραφία
Μεγάλωσε στη Σουμπότιτσα και είναι κάτοχος του βραβείου Pro Urbe της πόλεως της Σουμπότιτσα (2021). Είναι πατέρας του βραβευμένου με το βραβείο Sterija Σέρβου θεατρικού συγγραφέα και δραματουργού Φέντορ Σίλι και της κοινωνικής επιστήμονα Τίμεα Σίλι.
Εθνικό Πάρκο Γκάουγια
Περιοχή
Η έκταση του πάρκου είναι 917.45 τ.χλμ. και χωρίζεται σε πέντε λειτουργικές ζώνες. Τα φυσικά αποθέματα καταλαμβάνουν μάλλον ένα μικρό, αλλά ταυτόχρονα πολύ πολύτιμο μέρος του πάρκου και οι επισκέψεις απαγορεύονται σε αυτές τις περιοχές. Στην υπόλοιπη επικράτεια του πάρκου, επιτρέπονται μόνο οι οικονομικές δραστηριότητες οι οποίες δεν μεταβάλλουν σημαντικά την ιστορικά αναπτυγμένη δομή του τοπίου.
Έντρε Σίλι
Παραπομπές
Κατηγορία:Μαθηματικοί αναλυτές Κατηγορία:Σέρβοι μαθηματικοί Κατηγορία:Μαθηματικοί του 20ού αιώνα Κατηγορία:Εταίροι της Βασιλικής Εταιρείας
Εθνικό Πάρκο Γκάουγια
Περιοχή
Τα δάση καταλαμβάνουν περίπου το 47% του πάρκου, σχεδόν το μισό του εδάφους. Υπάρχουν περίπου 900 είδη φυτών, 149 είδη πουλιών και 48 είδη θηλαστικών που βρίσκονται στο πάρκο Γκάουγια. Από το 2004 το εθνικό πάρκο Γκάουγια αποτελεί μέρος του δικτύου Natura 2000 ως επικράτεια η οποία έχει σχεδιαστεί για τη διατήρηση των προστατευόμενων ειδών και βιοτόπων.
Στο εθνικό πάρκο, υπάρχουν πάνω από 500 ιστορικά και πολιτιστικά μνημεία, οχυρά λόφων, πέτρινα κάστρα, εκκλησίες, αρχοντικά, ανεμόμυλοι, καθώς και άλλα αρχαιολογικά, αρχιτεκτονικά και καλλιτεχνικά μνημεία.
Εξωτερικοί σύνδεσμοι
Κατηγορία:Γεωγραφία της Λετονίας Κατηγορία:Εθνικά πάρκα της Ευρώπης Κατηγορία:Εθνικά πάρκα της Λετονίας
Oysho
Η Oysho είναι μια ισπανική εταιρεία λιανικής πώλησης ενδυμάτων που ειδικεύεται στα εσώρουχα των γυναικών. Η εταιρεία είναι μέλος του ομίλου Inditex και ιδρύθηκε το 1977 ως Confecciones Noite στο Arteixo στη Γαλικία. Το 2000, η εταιρεία άλλαξε την επωνυμία της σε Oysho España. Τώρα η εταιρεία έχει την έδρα της στο Tordera, στην Καταλονία της Ισπανίας.
Η εταιρεία έχει 575 καταστήματα σε 40 χώρες.
Τοποθεσίες
Αριθμός καταστημάτων σε κάθε χώρα.
Links
Κατηγορία:Μάρκες ειδών ένδυσης Κατηγορία:Επιχειρήσεις της Ισπανίας Κατηγορία:Inditex
Δήμος Κερατσινίου - Δραπετσώνας
Ο Δήμος Κερατσινίου – Δραπετσώνας είναι δήμος της περιφερειακής ενότητας Πειραιά στην περιφέρεια Αττικής, που προέκυψε με το Πρόγραμμα Καλλικράτης από την συνένωση των παλαιότερων δήμων του Κερατσινίου και της Δραπετσώνας. Ο Δήμος έχει πληθυσμό 89.836 κατοίκους σύμφωνα με την απογραφή του 2021 και έκταση 9,789,3 τ.χλμ., ενώ η έδρα του είναι το Κερατσίνι.
Ενότητες και οικισμοί
Ο Δήμος Κερατσινίου - Δραπετσώνας διαιρείται σε 2 «δημοτικές ενότητες», οι οποίες αντιστοιχούν στους 2 καταργηθέντες δήμους πριν την εφαρμογή του Προγράμματος Καλλικράτη. Κάθε δημοτική ενότητα διαιρείται σε κοινότητες, οι οποίες αντιστοιχούν στα διαμερίσματα των καταργηθέντων ΟΤΑ. Οι σημερινές κοινότητες του Δήμου, ήταν αυτόνομες κοινότητες και δήμοι πριν την εφαρμογή του προγράμματος Καποδίστρια.
Δημοτική Ενότητα Δραπετσώνας
Καταλαμβάνει έκταση 22,189 km2 και έχει συνολικό πραγματικό πληθυσμό 13.968 κατοίκους, κατά την απογραφή του 2011. Έδρα της είναι η Δραπετσώνα.
Εξωτερικοί σύνδεσμοι
Κατηγορία:Δήμοι της Περιφέρειας Αττικής
Ζωγράφειο Λύκειο
Το Ζωγράφειο Λύκειο ή Ζωγράφειο Γυμνάσιο-Λύκειο και επίσημα Ζωγράφειον Λύκειον ή Ζωγράφειον Γυμνάσιον-Λύκειον, (τουρκικά: Özel Zoğrafyon Rum Lisesi) είναι ένα από τα λίγα εναπομείναντα ελληνικά εκπαιδευτικά ιδρύματα που λειτουργούν στην Κωνσταντινούπολη. Το σχολείο βρίσκεται στο κέντρο της Πόλης σε μικρή απόσταση από το Πέρα.
Η ιστορία του Ζωγραφείου σχολείου ανάγεται στον 19ο αιώνα, όταν υπήρξαν ανάγκες για εκπαιδευτική στέγαση μιας και το Ζάππειο Παρθεναγωγείο Κωνσταντινουπόλεως από μόνο του δεν μπορούσε να καλύψει αυτές τις ανάγκες. Επίσης η σχολή που λειτουργούσε στο Σταυροδρόμι της Παναγίας είχε πάνω από 800 μαθητές και έτσι αποφασίστηκε να γίνει ένας έρανος για να χτιστεί ένα καινούργιο και σύγχρονο εκπαιδευτικό ίδρυμα. Έτσι πολλοί ήταν εκείνοι που πρόσφεραν για το έργο αυτό, με κορυφαίο τον διαμένοντα στο Παρίσι Χρηστάκη Ζωγράφο, ο οποίος είχε δώσει πάνω από 10.000 χρυσές λίρες της εποχής. Το 1890 η γενική συνέλευση της κοινότητας αποφάσισε σε ένδειξη τιμής να ονομαστεί το σχολείο Ζωγράφειο. Στον αρχιτεκτονικό διαγωνισμό υπερίσχυσε η πρόταση του αρχιτέκτονα Περικλή Φωτιάδη και έτσι πραγματοποιήθηκε το χτίσιμο του σχολείου έτσι ακριβώς όπως είναι σήμερα. Το 1899 το Ζωγράφειο έδωσε τους πρώτους αποφοίτους του.
Τα προηγούμενα χρόνια το σχολείο είχε μια πραγματική άνθηση και πάντα πάνω από 450 μαθητές. Ειδικά δε πριν τα Σεπτεμβριανά του 1955 αλλά και πριν τις απελάσεις (1964) οι μαθητές μόνο στο σχολείο αυτό ήταν πάνω από 650. Σήμερα το δυναμικό της σχολής δεν είναι περισσότεροι από 54 μαθητές και 18 εκπαιδευτικούς.
Το σχολείο διευθύνει ο κ. Γ. Δεμιρτζόγλου.
Εξωτερικοί σύνδεσμοι
Κατηγορία:Ελληνικά σχολεία στην Τουρκία Κατηγορία:Εκπαίδευση στην Κωνσταντινούπολη Κατηγορία:Ελληνικά σχολεία κατά την Τουρκοκρατία
Δάλι
Τοποθεσία
Το Δάλι βρίσκεται 17 χιλιόμετρα νότια της Λευκωσίας. Στα βόρεια συνορεύει με τα Λατσιά και το Γέρι, στα ανατολικά με τον Άγιο Σωζόμενο, την Ποταμιά και τη Λουρουκίνα, στα νοτιοανατολικά με τα Λύμπια, στα νοτιοδυτικά με την Αλάμπρα και με το Πέρα Χωριό και στα δυτικά με τη Νήσου.
Ονομασία
Το αρχαίο βασίλειο Ιδάλιον ιδρύθηκε από τον Χαλκάνορα. Ο Χαλκάνορας καταγόταν από την πόλη Αμύκλαις της Πελοποννήσου. Μετά το τέλος του Τρωικού πολέμου πήρε χρησμό να κτίσει μια πόλη εκεί που θα ανέτειλε ο ήλιος. Φτάνοντας στην Κύπρο, ένας στρατιώτης του αναφώνησε ιδού άλιον, δηλαδή είδα τον ήλιο. Από την εκφώνηση του στρατιώτη η πόλη ονομάστηκε Ιδάλιο. Από την ονομασία του αρχαίου Ιδαλίου προέκυψε η ονομασία Δάλι.
Ιστορία
Το αρχαίο Ιδάλιον έφτασε σε παρακμή τον 5ο π.Χ. αιώνα. Ωστόσο, δεν εγκαταλείφθηκε ποτέ. Την περίοδο της ρωμαϊκής αυτοκρατορίας αποτελούσε μια μικρή επαρχιακή πόλη.
Ακολούθησε η βυζαντινή περίοδος και η φραγκοκρατία, περίοδοι κατά την οποία ο οικισμός εξακολουθούσε να υπάρχει. Την περίοδο των Σταυροφοριών και των Λουζιανιανών το Ιδάλιον αποτελεί φέουδο. Το 1474 μ.Χ. παραχωρήθηκε από τη βασίλισσα της Κύπρου Αικατερίνη Κορνάρο στον ευγενή Γεώργιο Κονταρίνι.
Πληθυσμός
Μέχρι το 1974 ο πληθυσμός του Ιδαλίου αποτελείτο από Ελληνοκύπριους και Τουρκοκύπριους. Οι Ελληνοκύπριοι αποτελούσαν την συντριπτική πλειοψηφία. Μετά την τουρκική εισβολή του 1974 οι λιγοστοί Τουρκοκύπριοι κάτοικοι του μετακινήθηκαν στην κατεχόμενη Κύπρο. Στο Δάλι εγκαταστάθηκαν Ελληνοκύπριοι πρόσφυγες από τις πλέον κατεχόμενες περιοχές του νησιού. Ακολούθησε η οικοδόμηση προσφυγικών συνοικισμών αυτοστέγασης.
Ο πίνακας, που ακολουθεί παρουσιάζει τον πληθυσμό του Ιδαλίου όπως καταγράφηκε στις απογραφές πληθυσμού που έγιναν στην Κύπρο.
Διοικητική διαίρεση
Ο Δήμος Ιδαλίου, για διοικητικούς σκοπούς, χωρίζεται σε 2 συνοικίες:
Αρχικά, ο οικισμός του σύγχρονου Ιδαλίου ήταν η συνοικία Παναγίας Ευαγγελίστριας, δηλαδή στη νότια πλευρά του ποταμού Ιδαλία (Γυαλιάς). Το 1983 δημιουργήθηκε νέος οικισμός στη βορειοανατολική περιοχή του Ιδαλίου, ο οποίος αποτελεί τη συνοικία Αγίων Κωνσταντίνων και Ελένης.
Δήμαρχοι
Δήμαρχοι Δήμου Ιδαλίου διετέλεσαν κατά σειρά οι:
Αδελφοποιήσεις
Ο Δήμος Ιδαλίου είναι αδελφοποιημένος με:
μικρογραφία|Τοπικό Αρχαιολογικό Μουσείο Αρχαίου Ιδαλίου
Ιεροί ναοί
Οι εκκλησίες της περιοχής είναι οι εξής:
Επιπλέον στο Δάλι βρίσκεται η έδρα της Μητρόπολης Τριμιθούντος.
Αθλητικά σωματεία και αθλητικές εγκαταστάσεις
Σημαντικό αθλητικό σωματείο αποτελούσε η Βάμος Ιδαλίου η οποία διέθετε γυναικεία ποδοσφαιρική ομάδα. Είχε κατακτήσει μια φορά το πρωτάθλημα Κύπρου. Άλλα σωματεία της περιοχής είναι ο Πανιδαλιακός (πετοσφαίριση ανδρών και γυναικών), η ΑΕΚ Ιδαλίου και Λέφτερος Ιδαλίου (ποδόσφαιρο) και ο Μιχαήλ Ολύμπιος (χειροσφαίριση).
Εξωτερικοί σύνδεσμοι
Κατηγορία:Δήμοι της Επαρχίας Λευκωσίας Κατηγορία:Επαρχία Λευκωσίας
Κατάλογος νομών Ελλάδας ανά έκταση
Αυτή είναι μια λίστα των νομών της Ελλάδας, ταξινομημένη ανα έκταση.
Βλέπε επίσης
* νομων ελλαδας ανα εκταση
Εθνική Μακάου (ποδόσφαιρο ανδρών)
Η Εθνική Μακάου εκπροσωπεί το Μακάου στο διεθνές ποδόσφαιρο. Ελέγχεται από την Ποδοσφαιρική Ομοσπονδία Μακάου. Η ομάδα καταλαμβάνει μια από τις χαμηλότερες θέσεις στην κατάταξη της FIFA. Παρόλο που είναι γνωστή σας Εθνική Μακάου, η Ποδοσφαιρική Ομοσπονδία Ανατολικής Ασίας την αναφέρει σαν Εθνική Μακάου, Κίνα. Έδρα της ομάδας είναι το Estádio Campo Desportivo. Δεν έχει προκριθεί ποτέ σε τελική φάση Παγκοσμίου Κυπέλλου Ποδοσφαίρου.
Κατηγορία:Ποδόσφαιρο στο Μακάου Μακαου
Σπήλαιο της Πόντλιπα
Το σπήλαιο της Πόντλιπα βρίσκεται στο οροπέδιο Γκλάσινακ στο χωριό Σοκόλακ στη Σερβική Δημοκρατία. Η πρώτη συστηματική αρχαιολογική έρευνα στο χώρο του Kadica Brdo πραγματοποιήθηκε το 1991 υπό τη διεύθυνση της αρχαιολόγου Zilka Kujundžić-Vejzagić του Εθνικού Μουσείου του Σεράγεβο. Στο σπήλαιο βρέθηκαν λίθινα εργαλεία και τέχνεργα από την κατώτερη, μεσαία και ανώτερη παλαιολιθική. Σε δύο δοκιμαστικές τομές μπροστά από το σπήλαιο βρέθηκαν τα υπολείμματα άρκτου (Ursus spelaeus). Οι παλαιολιθικοί κυνηγοί-τροφοσυλλέκτες στη συγκεκριμένη αρχαιολογική θέση άφησαν πίσω τους βραχογραφίες της παλαιολιθικής τέχνης. Είναι η μοναδική έκθεση παλαιολιθικής τέχνης στην Ανατολική Δημοκρατία της Σερβίας. Επίσης, στη θέση Ποντ Λιπ βρέθηκαν υπολείμματα Νεάντερταλ ηλικίας περ. 40.000 ετών. Το σπήλαιο προστατεύεται από το Ινστιτούτο Προστασίας της Πολιτιστικής, Ιστορικής και Φυσικής Κληρονομιάς της Σερβικής Δημοκρατίας και είναι φυσικό περιουσιακό στοιχείο Κατηγορίας Ι.
Παραπομπές σημειώσεις
Κατηγορία:Σπήλαια στη Σερβική Δημοκρατία Κατηγορία:Αρχαιολογικοί τόποι στη Σερβική Δημοκρατία
Παναγιώτης Γεωργίου
Η δράση του
Ο Παναγιώτης Γεωργίου γεννήθηκε το 1804 στη Λήμνο. Μετείχε στην Επανάσταση από το ξεκίνημά της, σε ηλικία 17 ετών, έως το τέλος της. Αρχικά μετείχε στο στράτευμα του Λήμνιου καπετάνιου Τριαντάφυλλου Τζούρα αλλά στη συνέχεια πολέμησε υπό τις διαταγές διαφόρων αρχηγών: Καρατάσου, Μαυροβουνιώτη, Κριεζώτη, Μακρυγιάννη, Β. Χατζηχρήστου και του φιλέλληνα Φαβιέρου. Έλαβε μέρος στις μάχες Χίου, Καρύστου, Ναυπάκτου, Πατρών, Νιόκαστρου, Ανηφορίτη καθώς και στη μάχη της Πέτρας που έκλεισε τον επαναστατικό αγώνα.
Πιάστηκε αιχμάλωτος από τα στρατεύματα του Ιμπραήμ το 1825. Μεταφέρθηκε στην Αλεξάνδρεια, από όπου κατάφερε να δραπετεύσει και να επιστρέψει στην Ελλάδα. Το 1827 τραυματίστηκε στο δεξί πόδι στη Μάχη του Καματερού και αποθεραπεύθηκε με δικά του έξοδα. Στη συνέχεια κατατάχτηκε στον «τακτικό στρατό» του φιλέλληνα Φαβιέρου, ως λοχίας, έως το τέλος του αγώνα.
Με την έλευση του Καποδίστρια εντάχθηκε στην «Αρχηγία» του Μαυροβουνιώτη ως πεντηκόνταρχος και έπειτα στο ΙΒ΄ Ελαφρό Τάγμα του Τζουρά ως λοχίας. Μετέπειτα κατατάχτηκε στο «Πυροβολικό Σύνταγμα» και επί Όθωνα στην Χωροφυλακή. Το 1838 ήταν αξιωματικός της Φάλαγγος (ανθυπολοχαγός). Το Μάρτιο του 1842 προτάθηκε για το «σιδηρούν μετάλλιο». Τελικά, στις 3 Δεκεμβρίου 1842, του απονεμήθηκε το δίπλωμα του «χαλκού αριστείου ανδρείας».
Το 1865, παρά τα έγγραφα που προσκόμισε στην Επιτροπή Αγωνιστών, παραδόξως κρίθηκε «άξιος να καταταχθεί εις την τάξιν των στρατιωτών». Την εποχή αυτή αναφέρεται ως «κάτοικος Αθηνών, οικογενειάρχης τεσσάρων ψυχών πατήρ, ακτήμων και άπορος». Όμως, το 1867 αποκαταστάθηκε η αδικία και «ετάχθη εις την Ζ΄ τάξιν των αξιωματικών».
Δεν είναι γνωστό αν είχε συγγενική σχέση του με τον Λήμνιο αγωνιστή του '21, Κωνσταντίνο Γεωργίου, ο οποίος πολέμησε ως απλός στρατιώτης υπό τις διαταγές του στρατηγού Θ. Κεφάλα (1821-1823), του χιλίαρχου Ευστράτιου Πίσσα (1824) και του Δημ. Υψηλάντη (1829).
Πηγές
Κατηγορία:Έλληνες υπαξιωματικοί του στρατού ξηράς Κατηγορία:Χάλκινο αριστείο του Αγώνα Κατηγορία:Έλληνες χωροφύλακες Κατηγορία:Έλληνες αξιωματικοί του πυροβολικού
Ανάλυσέ το
Το Ανάλυσέ το είναι μια αμερικανική γκανγκστερική κωμωδία του 1999 σε σκηνοθεσία Χάρολντ Ράμις, ο οποίος έγραψε το σενάριο μαζί με τον θεατρικό συγγραφέα Κένεθ Λόνεργκαν και τον Πίτερ Τόλαν. Η υπόθεση επικεντρώνεται σε έναν μαφιόζο που περνάει κρίση (Ρόμπερτ Ντε Νίρο), ο οποίος ζητά τη βοήθεια ενός διστακτικού ψυχιάτρου (Μπίλι Κρίσταλ).
Το Ανάλυσέ το κυκλοφόρησε από την Warner Bros. και τη Roadshow Entertainment στις 5 Μαρτίου του 1999, αποφέροντας έσοδα 176,9 εκατομμυρίων δολαρίων παγκοσμίως και έλαβε θετικές κριτικές. Λόγω της επιτυχίας του, ακολούθησε η συνέχειά του με τίτλο Ξανά ανάλυσέ το το 2002.
Πλοκή
Ο αρχιμαφιόζος Πολ Βίτι και ο σύμβουλός του, Ντόμινικ Μανέτα, συζητούν για μια επικείμενη συνάντηση και για τα τρέχοντα προβλήματα της μαφίας κατά τη διάρκεια ενός γεύματος. Ακριβώς τη στιγμή που ο Μανέτα προειδοποιεί τον Πολ να προσέχει τον Πρίμο Σιντόνε (έναν ανερχόμενο μαφιόζο που θέλει να γίνει αρχηγός), περνούν κάποιοι ένοπλοι με αυτοκίνητο και σκοτώνουν τον Μανέτα. Ο Πολ δραπετεύει οριακά.
Ο ψυχίατρος Μπεν Σόμπολ είναι πιεσμένος: ο γιος του από τον πρώτο του γάμο κατασκοπεύει τις συνεδρίες του, οι ασθενείς του δεν είναι αρκετά ενδιαφέροντες, ενώ πρόκειται σύντομα να παντρευτεί τη Λόρα Μακναμάρα. Ο Μπεν τρακάρει ένα αυτοκίνητο που ανήκει στον Πολ και το πορτμπαγκάζ ανοίγει, αποκαλύπτοντας έναν άντρα δεμένο και φιμωμένο, κάτι που ο Μπεν και ο γιος του δεν παρατηρούν. Ο Τζέλι, ένας από τους άντρες του Πολ, αναλαμβάνει την ευθύνη, αλλά ο Μπεν δίνει στον Τζέλι την επαγγελματική του κάρτα σε περίπτωση που αλλάξει γνώμη σχετικά με την αποζημίωση.
Κατά τη διάρκεια μιας συνάντησης, ο Πολ παθαίνει κρίση πανικού και λέει στον Τζέλι ότι θέλει να δει ψυχίατρο, αλλά πρέπει να μείνει μυστικό και ο Τζέλι προτείνει τον Μπεν. Ο Πολ επισκέπτεται τον Μπεν, ισχυριζόμενος ότι χρειάζεται θεραπεία ένας φίλος του, αλλά ο Μπεν καταλαβαίνει το ψέμα και συνειδητοποιεί ότι ο Πολ μιλάει για τον εαυτό του, εντυπωσιάζοντας τον Πολ, ο οποίος θέλει να τον βλέπει συνεχώς, προς απογοήτευση του Μπεν. Ο Μπεν πηγαίνει στο Μαϊάμι για τον γάμο του και ο Πολ, ο Τζέλι και οι υπόλοιποι ακολουθούν. Ο Πολ εξηγεί ότι πάσχει από στυτική δυσλειτουργία και ο Μπεν θεωρεί ότι η πηγή του προβλήματος μπορεί να είναι το άγχος.
Την επόμενη μέρα, ο Πολ παθαίνει μία ακόμα κρίση πανικού και ζητά να δει τον Μπεν. Ο Πολ εξηγεί το παρελθόν του με τον πατέρα του στον Μπεν, ο οποίος πιστεύει ότι αυτό μπορεί να σχετίζεται με το άγχος του Πολ. Ο γάμος διακόπτεται όταν ένας δολοφόνος σκοτώνεται από τον Τζέλι. Ο Μπεν ζητά εξηγήσεις από τον Πολ και τον κάνει να χάνει την ψυχραιμία του. Ο Μπεν προτείνει να απαλύνει τον θυμό του τηλεφωνώντας στον Πρίμο και λέγοντάς του πώς νιώθει. Ο Πολ τηλεφωνεί στον Πρίμο και ξεκινά λέγοντάς του πώς αισθάνεται, αλλά καταλήγει να τον απειλεί ότι θα τον σκοτώσει.
Φτάνει η μέρα της συνάντησης, αλλά ο Πολ παθαίνει σοβαρή κρίση πανικού. Ο Τζέλι διακόπτει τον γάμο του Μπεν, ζητώντας από τον Μπεν να παρευρεθεί στη συνάντηση ως σύμβουλος του Πολ. Ο Μπεν είναι διστακτικός, αλλά το εγώ του τον κάνει να αντιπαρατεθεί στον Πρίμο μέχρι ο Πρίμο να τραβήξει τελικά όπλο. Ο Πολ φτάνει, διατάζει τον Πρίμο να σηκωθεί και ανακοινώνει ότι γνωρίζει ότι ένας προδότης στη δική του οικογένεια σκότωσε τον Ντόμινικ, αλλά δεν θα εκδικηθεί και θα αποσυρθεί από τη μαφία. Έξω, αρχίζει αντιπαράθεση ανάμεσα στους άντρες του Πολ και του Πρίμο, κατά τη διάρκεια της οποίας ο Μπεν θυσιάζεται για τον Πολ. Επεμβαίνει το FBI, οι μαφιόζοι συλλαμβάνονται και ο Μπεν μεταφέρεται στο νοσοκομείο.
Ο Μπεν επισκέπτεται στη φυλακή τον Πολ, ο οποίος τον ευχαριστεί για τη βοήθειά του και τον ενημερώνει ότι ο Πρίμο είναι νεκρός. Στο σπίτι, ο Μπεν χορεύει με τη νέα του σύζυγο, ενώ τραγουδά για αυτούς ο Τόνι Μπένετ.
Η ταινία στηρίζει τον κωμικό της χαρακτήρα στις αντιδιαμετρικά αντίθετες ψυχοσυνθέσεις των δύο πρωταγωνιστών, στις γρήγορες και έξυπνες στιχομυθίες και, φυσικά, στο εξαίρετο πρωταγωνιστικό δίδυμο.
Εξωτερικοί σύνδεσμοι
Κατηγορία:Ταινίες με μουσική σύνθεση Χάουαρντ Σορ Κατηγορία:Ταινίες παραγωγής Warner Bros. Κατηγορία:Αμερικανικές ταινίες μαύρης κωμωδίας Κατηγορία:Ταινίες γυρισμένες στη Νέα Υόρκη Κατηγορία:Ταινίες γυρισμένες στο Νιου Τζέρσεϊ Κατηγορία:Ταινίες γυρισμένες στο Μαϊάμι Κατηγορία:Ταινίες με θέμα την ψυχιατρική Κατηγορία:Αγγλόφωνες ταινίες Κατηγορία:Αμερικανικές ταινίες Κατηγορία:Αμερικανικές αστυνομικές κωμικές ταινίες Κατηγορία:Ταινίες του 1999 Κατηγορία:Ταινίες τοποθετημένες στο Μαϊάμι
Δήμος Πρεσπών (πρόγραμμα Καποδίστριας)
Ο δήμος Πρεσπών του προγράμματος Καποδίστριας ήταν δήμος που λειτούργησε την περίοδο 1999-2010. Συστάθηκε με το πρόγραμμα Καποδίστριας από τη συνένωση παλαιότερων κοινοτήτων της περιοχής, που αποτέλεσαν στη συνέχεια τα δημοτικά διαμερίσματα του δήμου. Το 2010 καταργήθηκε και εντάχθηκε στον νέο διευρυμένο δήμο Πρεσπών. Βρισκόταν στα βορειοδυτικά του νομού, στα σύνορα με την Αλβανία και την Πρώην Γιουγκοσλαβική Δημοκρατία της Μακεδονίας. Καταλάμβανε ολόκληρο σχεδόν το τμήμα του εθνικού δρυμού Πρεσπών, ο οποίος ανακηρύχθηκε το 1974. Αποτελούταν από 13 δημοτικά διαμερίσματα, καταλάμβανε έκταση 413,5 τ.χλμ. (αποτελούσε τον μεγαλύτερο δήμο σε έκταση στον νομό) και είχε συνολικό πληθυσμό 1.851 κατοίκους (απογραφή 2001). Έδρα του δήμου ήταν ο Λαιμός.
Ο δήμος αποτελούταν από τα παρακάτω δημοτικά διαμερίσματα και οικισμούς (σε αγκύλη ο πληθυσμός σύμφωνα με την απογραφή του 2001):
Δήμαρχοι
Δήμαρχοι του καποδιστριακού δήμου Πρεσπών διετέλεσαν οι: Λάζαρος Γερμανίδης (1999-2002) και Λάζαρος Ναλπαντίδης (2003-2010).
Παραπομπές
Π
Διεθνές Αεροδρόμιο Δουβλίνου
Το Διεθνές Αεροδρόμιο Δουβλίνου (ιρλανδικά: Aerfort Bhaile Átha Cliath) (IATA: DUB, ICAO: EIDW), είναι ο μεγαλύτερος διεθνής αερολιμένας της Δημοκρατίας της Ιρλανδίας. Βρίσκεται στο προάστιο Κόλινσταουν, περίπου 10 χιλιόμετρα βορείως του κέντρου της πρωτεύουσας. Αποτελεί το πρώτο σε επιβατική κίνηση αεροδρόμιο της χώρας με 23,3 εκατομμύρια επιβάτες το 2007, ενώ είναι η βάση τόσο του εθνικού αερομεταφορέα της Ιρλανδίας Air Lingus όσο και της ιδιωτικής εταιρείας χαμηλού κόστους Ryanair.
Από το αεροδρόμιο του Δουβλίνου εκτελούνται πτήσεις προς τις περισσότερες ευρωπαϊκές πρωτεύουσες, καθώς και προς έξι πόλεις των Ηνωμένων Πολιτειών Αμερικής (Νέα Υόρκη-Κέννεντυ, Σαν Φρανσίσκο, Ουάσινγκτον, Ορλάντο, Σικάγο Ο'Χάρε, Φιλαδέλφεια). Η μεγαλύτερη επιβατική κίνηση παρουσιάζεται στη διαδρομή Δουβλίνο-Λονδίνο η οποία εξυπηρετείται από 50 πτήσεις καθημερινώς. Παρά την αυξημένη κίνηση επιβατών ο αερολιμένας του Δουβλίνου διαθέτει μόλις έναν τερματικό σταθμό, ενώ από το 2005 έχει ξεκινήσει η κατασκευή του δεύτερου τερματικού που αναμένεται να ολοκληρωθεί το 2010.
Εξωτερικοί σύνδεσμοι
Κατηγορία:Αεροδρόμια στην Ιρλανδία Κατηγορία:Διεθνή αεροδρόμια
The Coca-Cola Company
Η The Coca-Cola Company είναι αμερικανική πολυεθνική εταιρεία παραγωγής, πώλησης και εμπορίας μη αλκοολούχων συμπυκνωμένων ποτών και σιροπιών. Έχει την έδρα της στην Ατλάντα της πολιτείας Τζόρτζια στις ΗΠΑ.
Η εταιρεία είναι περισσότερο γνωστή για τη ναυαρχίδα των προϊόντων της, την Coca-Cola, που εφευρέθηκε το 1886 από τον φαρμακοποιό Τζον Στιθ Πέμπερτον στο Κολόμπους της Τζόρτζια. Η φόρμουλα της Coca-Cola και το εμπορικό σήμα αγοράστηκαν το 1889 από τον Άσα Γκριγκς Κάντλερ (30 Δεκεμβρίου 1851 - 12 Μαρτίου 1929), ο οποίος δημιούργησε τη The Coca-Cola Company το 1892. Η εταιρεία λειτουργεί με σύστημα δικαιόχρησης (franchise) από το 1889, όπου η The Coca-Cola Company παράγει μόνο πυκνό σιρόπι, το οποίο στη συνέχεια πωλείται σε διάφορες εταιρείες εμφιάλωσης σε όλο τον κόσμο, οι οποίες κατέχουν τα αποκλειστικά δικαιώματα. Η The Coca-Cola Company κατέχει τα δικαιώματα παραγωγής στη Βόρεια Αμερική, ως Coca-Cola Refreshments.
Το μετοχικό κεφάλαιο της εταιρείας είναι εισηγμένο στο Χρηματιστήριο της Νέας Υόρκης (NYSE: KO) και αποτελεί μέρος του DJIA, του S&P 500 index, του Russell 1000 Index και του Russell 1000 Growth Stock Index.
Εξωτερικοί σύνδεσμοι
Κατηγορία:Επιχειρήσεις των ΗΠΑ Κατηγορία:Επιχειρήσεις τροφίμων Κατηγορία:Πολυεθνικές επιχειρήσεις τροφίμων Κατηγορία:Coca-Cola
Αναμνηστικό μετάλλιο του κρητικού αγώνος
Το Αναμνηστικό μετάλλιο του κρητικού αγώνα ήταν ελληνικό μετάλλιο. Συστήθηκε με τον Νόμο 4199 στις 30 Απριλίου 1913.
Αναφορές
Κατηγορία:Ελληνικά τάγματα και μετάλλια Κατηγορία:Νεότερη ιστορία της Κρήτης
Απόλυτη τιμή
Η απόλυτη τιμή ή το απόλυτο ενός πραγματικού αριθμού είναι η τιμή του αριθμού χωρίς πρόσημο και δείχνει την απόσταση του αριθμού από το μηδέν ή το κέντρο των αξόνων (μιγαδικοί). Η έννοια της απόλυτης τιμής μπορεί να βρεθεί και σε άλλες μαθηματικές δομές όπως στους δακτύλιους ή στους μιγαδικούς αριθμούς.
Ορολογία
Η έννοια "module" ως μονάδα μέτρησης στη γαλλική γλώσσα, αποδίδεται στον Jean-Robert Argand κυρίως για τους μιγαδικούς αριθμούς. Η εισαγωγή του συμβολισμού |α| αποδίδεται στον Karl Weierstrass ο οποίος την πρωτοχρησιμοποίησε το 1841. Άλλος, γνωστός κυρίως στην πληροφορική, συμβολισμός της απόλυτης τιμής ενός αριθμού a είναι ο abs(a).
Πραγματικοί αριθμοί
Στο σύνολο των πραγματικών αριθμών η απόλυτη τιμή κάθε πραγματικού αριθμού α ή το απόλυτο α (το οποίο συμβολίζεται ως |α| δηλαδή ο αριθμός ανάμεσα σε δύο κατακόρυφες γραμμές) ορίζεται με τη συνάρτηση:
Επίσης ισχύει:
Απόσταση δύο σημείων
Με βάση αυτά έχω: που γράφεται ως η απόσταση των δύο σημείων  δηλαδή  άρα. right|180px|thumb|Η απόλυτη τιμή ενός αριθμού z είναι η απόσταση r του z από το κέντρο των συντεταγμένων.
Μιγαδικοί αριθμοί
Καθώς όμως η τετραγωνική ρίζα ενός αριθμού είναι πάντα θετική ή μηδέν, σύμφωνα με την πιο πάνω εξίσωση (1), μπορούμε να ορίσουμε την απόλυτη τιμή ενός μιγαδικού αριθμού ως:
Παραπομπές
Κατηγορία:Πραγματικοί αριθμοί
Γιοχάνες Μορέιλσε
Ο Γιοχάνες Μορέιλσε (ολλ. Johan Moreelse, επίσης γνωστός και ως Johannes Pauwelsz), (Ουτρέχτη, περ. 1602 - 1634) ήταν Ολλανδός ζωγράφος, ακόλουθος της καλλιτεχνικής νοοτροπίας του Καραβάτζιο.
Ήταν γιος και μαθητής του ζωγράφου πορτρέτων Πάουλους Μορέιλσε. Λίγα είναι γνωστά για τη ζωή του. Έμαθε την τέχνη του στην Ουτρέχτη και αργότερα στη Ρώμη, όπου το 1627 έλαβε τον τίτλο του ιππότη στο παπικό ιπποτικό τάγμα του Αγίου Πέτρου. Από το 1627 έως το 1634 συνέχισε το έργο του στην Ουτρέχτη. Πέθανε όταν μια επιδημία πανώλης έπληξε την πόλη.
Πηγή
Κατηγορία:Ολλανδοί ζωγράφοι
Ιρένα Ποναρόσκου
Η Ιρίνα Βλαντίμιροβνα Φιλίπποβα (Ρωσικά: Ирина Владимировна Филиппова), είναι Ρωσίδα DJ και παρουσιάστρια.
Προσωπική ζωή
Η Ιρένα είναι χορτοφάγος. Το 2011 έκανε ένα γιο, τον Σεραφείμ.
Παραπομπές
Κατηγορία:Club DJs Κατηγορία:Ρώσοι DJs
Τρυγόνα Καρδίτσας
Η Τρυγόνα είναι οικισμός της κοινότητας Δρακότρυπας του δήμου Μουζακίου. Βρίσκεται 36 χιλιόμετρα δυτικά της Καρδίτσας, στις υπώρειες των Αγράφων, σε υψόμετρο 280 μέτρων. Στην περιοχή της Τρυγόνας έχουν εντοπιστεί αρχαία οχυρά και οχυρώσεις που ταυτίζονται με την ευρύτερη περιοχή της αρχαίας Ελλοπίας. Ως ξεχωριστός οικισμός αναφέρεται επίσημα για πρώτη φορά με την ονομασία Κιάνα το 1940 να απογράφεται στην κοινότητα Δρακότρυπας. Το 1957 με το ΦΕΚ 119Α - 03/07/1957 μετονομάστηκε σε Τρυγόνα. Σύμφωνα με το σχέδιο Καλλικράτης ανήκει στην κοινότητα Δρακότρυπας που υπάγεται στη δημοτική ενότητας Μουζακίου του Μουζακίου και σύμφωνα με την απογραφή 2011 απογράφονται 83 κάτοικοι.
Παραπομπές
Κατηγορία:Χωριά του νομού Καρδίτσας Κατηγορία:Δήμος Μουζακίου
Κεντρική Ευρωπαϊκή Συμφωνία Ελεύθερου Εμπορίου
Η Κεντρική Ευρωπαϊκή Συμφωνία Ελεύθερου Εμπορίου ή ΚΕΣΕΕ (CEFTA) είναι μια εμπορική συμφωνία μεταξύ χωρών εκτός της Ευρωπαϊκής Ένωσης, τα μέλη της οποίας έχουν πλέον ως επί το πλείστον βρίσκονται στη Νοτιοανατολική Ευρώπη. Αφού ιδρύθηκε από τους εκπροσώπους της Πολωνίας, της Ουγγαρίας και της πρώην Τσεχοσλοβακίας, η ΚΕΣΕΕ επεκτάθηκε στην Αλβανία, τη Βοσνία και Ερζεγοβίνη, τη Βουλγαρία, την Κροατία, τη Δημοκρατία της Τσεχίας, τη Βόρεια Μακεδονία, τη Μολδαβία, το Μαυροβούνιο, τη Ρουμανία, τη Σερβία, τη Σλοβακία, τη Σλοβενία και την Αποστολή Προσωρινής Διοίκησης των Ηνωμένων Εθνών στο Κοσσυφοπέδιο για λογαριασμό της διαφιλονικούμενης περιοχή του Κοσσυφοπεδίου.
Μόλις μια συμμετέχουσα χώρα εντάσσεται στην Ευρωπαϊκή Ένωση (ΕΕ), η συμμετοχή της τελειώνει. Από την 1η Ιουλίου 2013, τα μέρη της ΚΕΣΕΕ είναι: Αλβανία, Βοσνία Ερζεγοβίνη, Βόρεια Μακεδονία, Μολδαβία, Μαυροβούνιο, Σερβία και η Αποστολή των Ηνωμένων Εθνών για προσωρινή διοίκηση στο Κοσσυφοπέδιο (UNMIK) για λογαριασμό του Κοσσυφοπεδίου.
Ιστορία
Η αρχική συμφωνία της ΚΕΣΕΕ υπεγράφη από τις χώρες που απάρτιζαν την Ομάδα Βίσεγκραντ, δηλαδή την Πολωνία, την Ουγγαρία, την Τσεχία και τη Σλοβακία στις 21 Δεκεμβρίου 1992 στην Κρακοβία, Πολωνία. Τέθηκε σε ισχύ τον Ιούλιο του 1994. Μέσω της ΚΕΣΕΕ, οι συμμετέχουσες χώρες ήλπιζαν πως α κινητοποιούνταν οι προσπάθειες για την ενσωμάτωση στα δυτικά ευρωπαϊκά θεσμικά όργανα και μέσω αυτής, να εντάξουν τα ευρωπαϊκά πολιτικά συστήματα, τα οικονομικά, και τις υπηρεσίες ασφαλείας, εδραιώνοντας με αυτόν τον τρόπο τη δημοκρατία και την ελεύθερη οικονομία της αγοράς.
Η Σλοβενία εντάχθηκε το 1996, η Ρουμανία το 1997, η Βουλγαρία το 1999, η Κροατία το 2003 και η πΓΔΜ το 2006.
Συμφωνία του 2006
Όλα τα μέρη της αρχικής συμφωνίας είχαν πλέον προσχωρήσει στην ΕΕ εγκαταλείποντας συνεπώς τον ΚΕΣΕΕ. Ως εκ τούτου, αποφασίστηκε να επεκταθεί ο οργανισμός για να καλύψει το υπόλοιπο των βαλκανικών κρατών, η οποία είχε ήδη ολοκληρώσει ένα πλέγμα διμερών συμφωνιών ελεύθερων συναλλαγών στο πλαίσιο του Συμφώνου Σταθερότητας για τη Νοτιοανατολική Ευρώπη. Στις 6 Απριλίου 2006, στη Σύνοδο Κορυφής Πρωθυπουργών της Νοτιοανατολικής Ευρώπης στο Βουκουρέστι, εγκρίθηκε κοινή δήλωση σχετικά με την επέκταση του ΚΕΣΕΕ στην Αλβανία, τη Βοσνία και Ερζεγοβίνη, τη Μολδαβία, τη Σερβία, το Μαυροβούνιο και της UNMIK για λογαριασμό του Κοσσυφοπεδίου, ενώ συζητήθηκε και η προσχώρηση της Ουκρανίας. Η νέα διευρυμένη συμφωνία μονογραφήθηκε στις 9 Νοεμβρίου 2006 στις Βρυξέλλες και υπεγράφη στις 19 Δεκεμβρίου 2006 στη Σύνοδο Κορυφής Πρωθυπουργών της Νοτιοανατολικής Ευρώπης στο Βουκουρέστι. Η συμφωνία τέθηκε σε ισχύ στις 26 Ιουλ 2007 για την Αλβανία, το Κοσσυφοπέδιο, την πΓΔΜ, τη Μολδαβία και το Μαυροβούνιο, στις 22 Αυγούστου για την Κροατία, στις 24 Οκτωβρίου για τη Σερβία, και στις 22 Νοεμβρίου 2007 για τη Βοσνία-Ερζεγοβίνη. Ο στόχος της συμφωνίας ήταν η δημιουργία μιας ζώνης ελεύθερου εμπορίου στην περιοχή έως τις 31 Δεκεμβρίου 2010.
Μετά την ανακήρυξη της ανεξαρτησίας του Κοσσυφοπεδίου στις 17 Φεβρουαρίου 2008 η UNMIK συνέχισε να εκπροσωπεί το Κοσσυφοπέδιο σε όλες τις συνεδριάσεις της ΚΕΣΕΕ. Στο τέλος του 2008 το Κοσσυφοπέδιο άλλαξε τις τελωνειακές σφραγίδες του αντικαθιστώντας τις με αυτές της UNMIK. Τούτο είχε ως αποτέλεσμα τον εμπορικό αποκλεισμό του από τη Σερβία και τη Βοσνία που δεν αναγνωρίζουν τη Δημοκρατία του Κοσσυφοπεδίου. Η κυβέρνηση στην Πρίστινα ανταπέδωσε με την επιβολή του αποκλεισμού από τις εισαγωγές της από τη Σερβία. Η ολη κατάσταση οδήγησε σε συγκρούσεις στα σύνορα κατά τον Ιούλιο του 2011.
Εξωτερικοί σύνδεσμοι
Κατηγορία:Οργανισμοί στην Ευρώπη Κατηγορία:Διεθνείς οργανισμοί με έδρα την Ευρώπη
Θεόδωρος Κατσίκης
Ο Θεόδωρος Κατσίκης (25 Μαρτίου 1936 - 15 Μαρτίου 2013) ήταν Έλληνας πολιτικός από την Καρδίτσα. Χρημάτισε βουλευτής (1990-2007) της ΝΔ και της ΔΗΑΝΑ.
Πολιτική καριέρα
Γεννήθηκε στην Καρυά Καρδίτσας και ήταν πτυχιούχος πολιτικών επιστημών από το Πάντειο Πανεπιστήμιο. Στις αρχές της δεκαετίας του 1960 εντάχθηκε στην νεολαία της ΕΡΕ και εν συνεχεία στη ΝΔ. Στις κοινοτικές εκλογές του 1975 εξελέγη πρόεδρος της κοινότητας Γλυκών Νερών στην Αττική.
Έπειτα από 15 χρόνια παρουσίας, αποχώρησε από τη ΝΔ και εντάχθηκε στη ΔΗΑΝΑ του Κωστή Στεφανόπουλου, με την οποία εξελέγη βουλευτής υπολοίπου Αττικής στις εκλογές του 1990. Στις εκλογές εκείνες υπήρχε δυστοκία, καθώς η ΝΔ είχε καταλάβει 150 έδρες. Ωστόσο, η μοναδική έδρα της ΔΗΑΝΑ συνετέλεσε στην αποσόβηση πολιτικής κρίσης, καθώς ο Κατσίκης ήταν ο 151ος βουλευτής της κυβέρνησης.
Τρεις μήνες μετά την εκλογική του επιτυχία με τη ΔΗΑΝΑ, ο Κατσίκης επανεντάχθηκε στη ΝΔ στις 19 Ιουλίου 1990, για να παραιτηθεί το Νοέμβριο του 2003, οπότε κατέστη ανεξάρτητος βουλευτής. Μετά το 1990, ο Κατσίκης επανεξελέγη βουλευτής στο υπόλοιπο Αττικής στις εκλογές του 1993, 1996, 2000 και του 2004.
Παραίτηση από τη Νέα Δημοκρατία
Το 2003 βρέθηκε στο επίκεντρο έντονης κριτικής καθώς ο γιος του Σόλωνας συνελήφθη από την Ελληνική αστυνομία δύο φορές για χρήση ναρκωτικών, οδήγηση χωρίς νόμιμο δίπλωμα, αλλά και παράνομη κατακράτηση. Συγκεκριμένα, ο Σόλωνας βρέθηκε από την αστυνομία στο βουλευτικό αυτοκίνητο του πατέρα του χωρίς δίπλωμα και με δύο φίλους του να καπνίζουν Ινδική κάνναβη. Ο Σόλωνας συνελήφθη για δεύτερη φορά μέσα στο ίδιο έτος, όταν μαζί με φίλους του έκλεψαν αστυνομικό εξοπλισμό και έστησαν αστυνομικό μπλόκο στην οδό Μεσογείων όπου πραγματοποιούσαν παράνομους ελέγχους αλκοτέστ υποδυόμενοι αστυνομικούς της ΕΥΠ. Εναντίον του ασκήθηκε ποινική δίωξη και στις δύο περιπτώσεις για αντιποίηση επαγγέλματος και απειλή, παράνομη κατακράτηση, ενώ κατηγορήθηκε και για παράνομη οπλοκατοχή. Με απόφαση του Πλημμελειοδικείου Αθηνών καταδικάστηκε σε φυλάκιση πέντε μηνών με τριετή αναστολή, αλλά τελικώς αθωώθηκε καθώς δεν στοιχειοθετήθηκε η αντιποίηση αρχής.
Προσωπική ζωή
Με τη σύζυγό του, Σοφία Γεωργιοπούλου, απέκτησαν 4 κόρες και 2 γιους.
Πρευγένης
Ο Πρευγένης στην ελληνική μυθολογία ήταν Λακεδαιμόνιος οικιστής και μυθικός βασιλιάς στην Αχαΐα.